истории за Зомбита
Снощи в тролея:
- Добър вечер. Карти и билети, моля.
- Оо, вие сте маскирана като контрольорка?
- Не, аз съм контрольорка.
- Аз пък съм Батман!
- Не ми е до глупости. С карта или билет пътувате?
- Ама много сте начумерена.. Зомби-контрольорка ли сте или обикновена?
- Истинска съм! Ще ми покажете ли документа си за пътуване?
- Вие ще ми покажете ли документа си, че не сте зомби-контрольорка?
- Ето, служебен бадж!
- Уау.. много прилича на истински, браво!
- Господине, пак ще ви помоля за документ...
- Какъв документ? Лична карта или шофьорска книжка?
- Карта или билет! Имате ли?
- Аз съм Батман - Черният рицар! Не ми трябват документи, за да се боря със силите на злото по света!
Вика колежката:
- Ване, я ела тука, че имаме един нередовен.
Ването, дваж и триж по-начумерена, се заклаща бавно но сигурно към мен:
- Билет или карта имаш ли, или да те сваля ей сега?
- Аа, ти обаче 100% си зомби-контрольорка, нали?
- Айде на тая спирка слизаш.
- Кой? Моа? Но защо е това грубо отношение? Ето, имам карта, редовен пътник съм. Какъв е проблемът?
- И що се правИ на интересен толкоа, като си редовен пътник?
- Защото момичето до мен, което се шмугна между вас и слезе току-що, си беше забравило нейната карта!